stanford-oval/wikipedia huggingface dataset:
พีจีพี
ประวัติ > PGP 5

ในปี 1993 Zimmermann นั้นถูกรัฐบาลสหรัฐตรวจสอบเนื่องด้วยสาเหตุที่ว่าสมัยนั้นการเข้ารหัสข้อมูลที่ใช้ keys มากกว่า 40 บิทนั้นมักจะ
ใช้ในการอำพรางการขนส่งของผิดกฎหมาย ดังนั้น PGP ที่ใช้ keys ถึง 128 บิท จึงถูกจัดเป็นกลุ่มต้องสงสัยอย่างเลี่ยงไม่ได้ แต่ในที่สุดแล้ว Zimmermann เองก็สามารถยืนยันความบริสุทธิ์ของตัวเองได้ และพ้นจากการถูกกล่าวหาในที่สุด
ท่ามกลางปัญหาอันวุ่นวายนี้ ทีมงานของ Zimmermann เองก็ได้ทำการพัฒนา PGP รุ่นใหม่ออกมาภายใต้ชื่อ PGP 3 โดยได้เพิ่มความปลอดภัยขึ้นด้วยการเปลี่ยนโครงสร้างของ certificate เสียใหม่และแก้ไขข้อเสียปัญหาด้านความปลอดภัยเล็กๆน้อยๆในรุ่นที่ผ่านมา PGP3 ยังใช้อลักอรึทึ่ม CAST-128 สำหรับ symmetric key และ DSA EIGamal สำหรับ asymmetric key
ซึ่งเป็นอัลกอลึทึ่มที่ไม่มีภาระผูกพันทางสิทธิบัตร หลังจากการถูกตรวจสอบจากทางรัฐบาลสิ้นสุดลง Zimmermann และทีมงานก็ได้ทำการค้นคว้า PGP รุ่นใหม่ในทันที โดยใช้พื้นฐานการพัฒนามาจาก PGP2 จนกลายมาเป็น PGP4 และเพื่อป้องกันการสับสนว่า PGP3
นั้นนับเป็นตัวที่พัฒนาต่อยอดมาจาก PGP4 จึงได้เปลี่ยนชื่อเป็น PGP 5 และออกวางจำหน่ายในปี 1997
ประวัติ > OPEN PGP

เนื่องจาก PGP นั้นได้รับความนิยมอย่างแพร่หลายเนื่องด้วยประสิทธิภาพและความปลอดภัย นั้น ทำให้ผู้พัฒนาโปรแกรมต่างอยากนำ PGP มาเป็นส่วนควบคุมความปลอดภัยในโปรแกรมของตน
เป็นจำนวนมาก จน Zimmermann ได้ทำการเปิดมาตรฐาน PGP สำหรับการเข้ารหัสขึ้นมา โดยยื่นเสนอเรื่องไปยัง IETF จนได้รับความเห็นชอบ และเปิดตัว
มาตรฐาน OpenPGP ซึ่งเป็นมาตรฐานสำหรับการเข้ารหัสในโปรแกรมที่ใช้
ซึ่งในภายหลังกลุ่ม Opensource ได้นำมาตรฐาน OpenPGP ไปพัฒนา GnuPG ขึ้นมาสำหรับให้ใช้งานฟรี
แต่ในปี 1997 ด้วยการที่ทีมงาน PGP ได้เข้ามาทำงานเป็นส่วนหนึ่งของ Network Associates(NAI) นั้น ทำให้ Zimmermann ได้ทำการพัฒนา PGP ขึ้นไปอีกด้วยการเพิ่มdisk encryption, desktop firewalls, intrusion detection, และ IPsec VPNs
ให้กับ PGP จนกระทั่งในปี 2000 NAI ได้ทำการหยุดการเผยแพร่ Source code ท่ามกลางการคัดค้านของทีมงาน PGP ทำให้ผู้ที่ใช้งาน PGP ต่างตื่นตระหนก ซึ่งทาง NAI ก็ได้ประกาศให้ PGP นั้นเป็นโปรแกรมลิขสิทธิ์สำหรับการวางจำหน่าย ทำให้ทีมพัฒนาหลายๆคนเกิดความไม่พอใจจนต้องลาออกไป
ประวัติ > PGP ในปัจจุบัน

ในปี 2002 ทีมงานพัฒนา PGP เดิมได้รวมกลุ่มกันตั้งบริษัท PGP Corporation ขึ้นมาและทำการซื้อลิขสิทธิ์ PGP คืนมาจาก NAI PGP Corporation นั้นปัจจุบันนั้นกลายมาเป็นผู้ให้การบริการผู้ใช้โปรแกรม PGP และเป็นที่ปรึกษาของ NAI โดยมี Zimmermann ขึ้นนั่งเป็นที่ปรึกษากิตติมศักดิ์ของบริษัท นอกจากงานด้านการบริการและให้คำปรึกษาแล้ว PGP Corporation ก็ยังคงพัฒนาโปรแกรมของตนเองออกมาเรื่อยๆ เช่น PGP Universal PGP Command Line และ PGP Desktop
คุณสมบัติ > Digital signature

Digital signature นั้นใช้สำหรับยืนยันตัวตนและความรับผิดชอบของการส่งข้อมูลว่าข้อมูลดังกล่าวนั้นถูกส่งมากจากบุคคลดังกล่าวจริงๆ ซึ่งใน PGP มีการใช้ Digital signature ควบคู่กับการเข้ารหัสอยู่แล้ว ซึ่ง PGP ให้ผู้ใช้สร้าง Digital signature ขึ้นมาโดยใช้อัลกอรึทึมของ RSA หรือ DSA
คุณสมบัติ > Web of Trust

เป็นอีกบริการหนึ่งที่เพิ่มเข้ามาใน PGP2.0 ซึ่งเป็นการยืนยัน Digital siqnature ว่าเป็นลายเซ็นของบุคคนนั้นจริงๆ ซึ่งโดยพื้นฐานแล้ว อาจจะเกิดผู้ไม่ประสงค์ดีทำการปลอมแปลงลายเซ็นของคนนั้นๆ แล้วใช้ส่งข้อความแทน ซึ่งในกรณีนี้เอง PGP จึงเกิดการใช้ระบบ certificate ภายในข้อความขึ้นมา ซึ่งเป็นที่รู้จักกันในนามของ web of trust ซึ่งเป็นการให้บุคคลที่สามซึ่งมีความน่าเชื่อถือมาเซ็นรับรองยืนยันDigital signature นั้นอีกชั้นหนึ่งว่า เป็น Digital signature ของคนๆนั้น จริงๆ ซึ่งในทางปฏิบัติจริงๆนั้น จะทำการเซ็นรองรับกันกี่ชั้นก็ได้
คุณสมบัติ > ประสิทธิภาพในการรักษาความลับ

ประสิทธิภาพของ PGP นั้นขึ้นกับ อัลกอรึทึ่มที่ใช้ ว่า สามารถแก้ได้ง่ายเพียงใด ซึ่งใน PGP เองก็ได้มีการปรับปรุงอัลกอรึทึ่มที่ใช้มาอยู่เรื่อยๆ ไม่ว่าจะเป็น RSA ในยุคแรก ๆ
จนมาใช้ IDEA กระทั่งในปัจจุบัน PGP นั้นก็มีการรวมรวมการเข้ารหัสแบบต่างๆเข้าไว้ด้วยกัน ซึ่งความปลอดภัยของข้อมูลของผู้ใช้นั้นจะมากน้อยเท่าไรก็จะขึ้นอยู่กับ
ความหลากหลายของรูปแบบการเข้ารหัสที่ใช้
แต่ถึงการเข้ารหัสจะมีความปลอดภัยอย่างไรก็ตาม ข้อมูลของผู้ใช้นั้นก็อาจจะถูกลักลอบดูได้โดยอาศัยโปรแกรมจำพวก โทรจัน หรือโปรแกรมในการดักจับคีย์บอร์ด ซึ่งทำให้ไม่ต้องคำนึงถึง
เลยว่าข้อความถูกเข้ารหัสมาดีเพียงใด
โปรแกรมประยุกต์เข้ารหัสของ PGP Corporation

เดิมทีนั้นเป็นที่รู้จักในการใช้เข้ารหัสข้อความจากเครื่อง Desktop ของฝั่ง client และเป็นที่แพร่หลาย มีผู้ใช้เพิ่มขึ้นอย่างมาก จนมีการเพิ่มการทำงานในด้านอื่นเข้าไปอีก เช่น full disk encryption การตั้งค่าความปลอดภัยให้กับไฟล์และแฟ้มข้อมูลทั้งในเครื่องผู้ใช้และบนระบบเครือข่ายในโปรแกรมตระกูล PGP Desktop 9.x นั้น เป็นโปรแกรมที่รวม PGP Desktop Email, PGP Whole Disk Encryption, and PGP NetShare เอาไว้ ซึ่งทำให้ผู้ใช้งานสามรถมั่นใจในความปลอดภัยของข้อมูล ข้อความทั้งที่อยู่ในเครื่องและระบบเครือข่าย อีกทั้งในโปรแกรมตระกูลนี้ยังรองรับการทำงานกับกลุ่มของเครื่องคอมพิวเตอร์ได้อีกด้วยในปัจจุบันนั้น version ที่ถูกวางจำหน่ายล่าสุดเป็นรุ่น PGP Desktop9.8 ซึ่งรองรับการทำง่นบนระบบปฏิบัติการวินโดวส์ ยูนิกซ์ และแมคอินทอช
ดูเพิ่ม

Enigmail
PHTML Encoder
Protect for Windows
Cryptainer LE Free Encryption Software
แหล่งข้อมูลอื่น

PGP Corporation เก็บถาวร 2004-12-30 ที่ เวย์แบ็กแมชชีน
PGP Corporation Support Forum เก็บถาวร 2008-10-19 ที่ เวย์แบ็กแมชชีน
Phil Zimmermann's Home Page
PGP Desktop version 9.8
พระเจ้าบรมวงศ์เธอ กรมหมื่นสรรควิไสยนรบดี

| พระเจ้าบรมวงศ์เธอ กรมหมื่นสรรควิไสยนรบดี |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

เจ้ากรมพลำภัง
ดำรงตำแหน่ง: 2 กันยายน พ.ศ. 2454 - 12 มกราคม พ.ศ. 2455

ประสูติ: 3 พฤษภาคม พ.ศ. 2427
สิ้นพระชนม์: 12 มกราคม พ.ศ. 2456 (28 ปี)
ชายา: เจ้าศิริมา ณ เชียงใหม่
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาทิพเกษร ในรัชกาลที่ 5
พระองค์เจ้าดิลกนพรัฐ ใน พระราชพิธีโสกันต์
มหาอำมาตย์ตรี พระเจ้าบรมวงศ์เธอ กรมหมื่นสรรควิไสยนรบดี เป็นพระราชโอรสในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทิพเกษร ทรงเป็นคนไทยคนแรกที่จบการศึกษาด้านเศรษฐศาสตร์ นับเป็นเจ้านายไทยพระองค์แรกและเป็นคนไทยคนที่ 2 ที่จบการศึกษาในวิชาระดับปริญญาเอก พระนาม "ดิลกนพรัฐ" หมายถึง "ทรงเป็นเลิศแห่งเมืองเชียงใหม่"
พระประวัติ > ประสูติ

พระเจ้าบรมวงศ์เธอ กรมหมื่นสรรควิไสยนรบดี มีพระนามเดิมว่า พระเจ้าลูกยาเธอ พระองค์เจ้าดิลกนพรัฐ เป็นพระราชโอรสพระองค์ที่ 44 ใน พระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาทิพเกษร เจ้านายฝ่ายเหนือในราชวงศ์ทิพย์จักร ประสูติในพระบรมมหาราชวัง เมื่อวันเสาร์ ขึ้น 9 ค่ำ เดือน 6 ปีวอก ฉศก จ.ศ. 1246 ตรงกับวันที่ 3 พฤษภาคม พ.ศ. 2427 พระนามของพระองค์เจ้าดิลกนพรัฐปรากฏอยู่ในจดหมายเหตุรายวันที่สมเด็จพระบรมราชปิตุลาธิบดี เจ้าฟ้ามหาวชิรุณหิศได้ทรงบันทึกไว้ครั้งเมื่อยังทรงพระเยาว์ ณ วันที่ 3 มิถุนายน พ.ศ. 2427 ความว่า
"...เสด็จขึ้นเกือบค่ำ เสด็จลงสมโภชน้องชายลูกทิพย์เกสร ทูลหม่อมบนประทานชื่อว่า
ดิลกนพรัฐ สมเด็จแม่ทรงแปลประทานเราว่า ศรีเมืองเชียงใหม่..."
ขณะที่มีพระชันษาได้เพียง 16 ปี เจ้าจอมมารดาก็ได้ถึงแก่อนิจกรรม ตั้งแต่ปี พ.ศ. 2443 เป็นต้นมา จึงทรงอยู่ในความดูแลของเจ้าดารารัศมี พระราชชายา ซึ่งเป็นพระญาติฝ่ายพระมารดา
พระประวัติ > พระกรณียกิจสำคัญ

หลังจากพระองค์เจ้าดิลกนพรัฐได้โดยเสด็จ พระบาทสมเด็จพระจุลจอมเกล้าเจ้าอยู่หัว พระราชบิดาในคราวที่เสด็จประพาสยุโรปครั้งที่ 2 (พ.ศ. 2450) นิวัติกลับสู่ประเทศไทยแล้ว ทรงเริ่มเข้ารับราชการในกระทรวงมหาดไทย ในตำแหน่งปลัดกรมพิเศษ แผนกอัยการต่างประเทศ ก่อนจะย้ายไปเป็นปลัดสำรวจ กรมมหาดไทยฝ่ายเหนือ
ต่อมาได้ทรงดำรงตำแหน่งเจ้ากรมเลขานุการ ปฏิบัติงานขึ้นตรงต่อเสนาบดีกระทรวงมหาดไทย (สมเด็จพระเจ้าบรมวงศ์เธอ กรมพระยาดำรงราชานุภาพ) ในปี พ.ศ. 2453 พระเจ้าน้องยาเธอ พระองค์เจ้าดิลกนพรัฐทรงได้รับพระราชทานยศเป็นอำมาตย์เอก (เทียบยศทหารพันเอก)
ในรัชกาลที่ 6 ทรงได้เลื่อนยศขึ้นเป็นมหาอำมาตย์ตรี (เทียบยศทหารพลตรี) ต่อมาได้ดำรงตำแหน่งเจ้ากรมพลำภัง (อธิบดีกรมการปกครอง) ตั้งแต่วันที่ 2 กันยายน พ.ศ. 2454 และและได้เลื่อนตำแหน่งขึ้นเป็นผู้ช่วยราชปลัดทูลฉลอง ขณะที่ยังคงรั้งตำแหน่งเจ้ากรมพลำภัง (อธิบดีกรมการปกครอง) ต่อไปด้วย จากนั้นพระองค์ได้รับการแต่งตั้งเป็น สมุหมนตรี เมื่อวันที่ 19 พฤศจิกายน 2454
ในเดือนพฤศจิกายน พ.ศ. 2455 พระบาทสมเด็จพระมงกุฎเกล้าเจ้าอยู่หัวได้ทรงพระกรุณาโปรดเกล้าฯ สถาปนาพระเจ้าน้องยาเธอ พระองค์เจ้าดิลกนพรัฐ ขึ้นเป็นพระองค์เจ้าต่างกรม มีพระนามตามจารึกในพระสุพรรณบัฏว่า พระเจ้าน้องยาเธอ กรมหมื่นสรรควิไสยนรบดี ซึ่งมีข้อความในประกาศว่า
อนึ่ง ทรงพระราชดำริห์ว่า พระเจ้าน้องยาเธอ พระองค์เจ้าดิลกนพรัฐ ได้เสด็จออกไปทรงศึกษาวิชา ณ ประเทศยุโรปที่เมืองอังกฤษก่อน แล้วได้เสด็จไปศึกษาในประเทศเยอรมันต่อไป จนทรงสอบไล่ได้ประกาศนียบัตร์เป็นเปรียญรู้ในอรรถคดี ครั้นรัตนโกสินทร์ศก 126 (2450) เสร็จการศึกษาแล้ว ได้เสด็จกลับมารับราชการในกระทรวงมหาดไทย ในน่าที่ปลัดกรมพิเศษ พแนกอัยการต่างประเทศ แล้วเป็นปลัดสำรวจกรมมหาดไทยฝ่ายเหนือ แลเป็นเจ้ากรมเลขานุการเป็นลำดับมา ในบัดนี้ได้ดำรงพระเกียรติยศในตำแหน่งผู้ช่วยราชปลัดทูลฉลองกระทรวงมหาดไทย และเจ้ากรมพลำพัง ทรงพระปรีชาสามารถ อาจให้ราชกิจในหน้าที่นั้น ๆ สำเร็จโดยเรียบร้อยตลอดมา บัดนี้ก็ทรงไวยวุฒิสมควรจะได้รับพระเกียรติยศเปนเจ้าต่างกรมพระองค์หนึ่งได้ 
จึงมีพระบรมราชโองการ ดำรัสสั่งให้สถาปนา พระเจ้าน้องยาเธอ พระองค์เจ้าดิลกนพรัฐ ขึ้นเป็นพระองค์เจ้าต่างกรม มีพระนามตามจาฤกในพระสุพรรณบัตรว่าพระเจ้าน้องยาเธอ กรมหมื่นสรรควิไสยนรบดี อัชนาม ทรงศักดินา 15,000 ตามพระราชกำหนดอย่างพระองค์เจ้าต่างกรมในพระบรมมหาราชวัง จงทรงเจริญพระชนมายุ พรรณ ศุข พล ปฏิภาน คุณสารสมบัติ สรรพศิริสวัสดิ์พิพัฒนมงคล วิบุลยศุภผลมโหฬาร ทุกประการ
นอกจากราชการในกระทรวงมหาดไทยแล้ว พระเจ้าลูกยาเธอ พระองค์เจ้าดิลกนพรัฐยังสนพระทัยในการศึกษาระดับอนุบาล (คินเดอร์การ์เต้น) ซึ่งเป็นการศึกษาที่ริเริ่มขึ้นในเยอรมนี และได้ทรงเคยพบเห็นมาในระหว่างที่ศึกษาอยู่ในประเทศนั้น เมื่อเสด็จกลับมาจากยุโรปใหม่ ๆ ได้ทรงเป็นบรรณาธิการวารสารชื่อ กุมารใหม่ ซึ่งพิมพ์ออกมาได้ไม่กี่ฉบับอีกด้วย
พระประวัติ > สิ้นพระชนม์และการพระศพ

พระเจ้าน้องยาเธอ พระองค์เจ้าดิลกนพรัฐได้ทรงเสกสมรสกับเจ้าศิริมา ณ เชียงใหม่ พระญาติซึ่งกล่าวกันว่ามีพระสิริโฉมยิ่งนัก ทรงครองรักอยู่ได้ไม่นาน พระชายาก็ถึงแก่กรรมอย่างกะทันหันเพราะเป็นตะคริวขณะกำลังสรงน้ำในสระน้ำภายในพระราชวังดุสิต กรมหมื่นสรรควิไสยนรบดีทรงเสียพระทัยอย่างมิอาจจะหักห้ามได้ ประกอบกับประชวรพระเส้นประสาทพิการมาได้ 7 เดือนเศษ ท้ายที่สุดได้ทรงตัดสินพระทัยปลงพระชนม์เองด้วยพระแสงปืนในวันที่ 12 มกราคม พ.ศ. 2455 (นับแบบปัจจุบันตรงกับปี พ.ศ. 2456) หลังจากทรงกรมได้เพียง 2 เดือนเท่านั้น สิริพระชันษา 28 ปี 254 วัน
แต่ในหนังสือ เลาะวัง ซึ่งเขียนโดยจุลลดา ภักดิภูมินทร์ (หม่อมหลวงศรีฟ้า ลดาวัลย์) ให้ข้อมูลว่า "...ไม่ปรากฏว่าทรงมีหม่อมห้ามและโอรส ธิดา จึงไม่มีทายาทสืบสกุล" และ "ว่ากันว่า ทรงขัดข้องพระทัยเรื่องราชการงานเมือง เมื่อไม่ได้ดังที่ตั้งพระทัยดีเอาไว้ ก็ทรงน้อยพระทัย หุนหัน ไม่ได้มีเรื่องเกี่ยวกับรัก ๆ ใคร่ ๆ ส่วนพระองค์แต่อย่างใด"
บ่าย 4 โมงเศษหลังวันสิ้นพระชนม์ สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์มาพระราชทานน้ำสรงพระศพ เจ้าพนักงานเชิญพระศพลงพระลอง ประดิษฐานเหนือแว่นฟ้า 2 ชั้น ประกอบพระโกศมณฑปใหญ่ พระสงฆ์มีพระวรวงศ์เธอ กรมหมื่นชินวรสิริวัฒน์ ทรงเป็นประธานสวดสดับปกรณ์ มีพระพิธีธรรมสวดพระอภิธรรมทั้งกลางวันกลางคืนและเครื่องประโคมประจำพระศพมีกำหนด 3 เดือน
วันที่ 27 พฤษภาคม พ.ศ. 2457 เจ้าพนักงานเชิญพระศพขึ้นรถพระวอวิมานออกจากวังถนนพายัพ เข้าถนนสามเสน บรรจบกับขบวนพระศพพระเจ้าบรมวงศ์เธอ พระองค์เจ้าภัทรายุวดี และขบวนพระศพหม่อมเจ้าดนัยวรนุช เข้าวัดราชาธิวาสราชวรวิหาร ประดิษฐานทั้ง 3 พระศพบนแว่นฟ้าในศาลาการเปรียญ ประกอบพระโกศและเครื่องสูง พระพิธีธรรมสวดพระอภิธรรมและเจ้าพนักงานประโคมดนตรีตลอดงาน จน 4 ทุ่มเศษ พระบาทสมเด็จพระมงกุฎเกล้าเจ้าอยู่หัวเสด็จฯ มาบำเพ็ญพระราชกุศล พระราชเวที (หรุ่ม พฺรหฺมโชติโก) เทศนาจบ พระสงฆ์สวดสดับปกรณ์ ถวายอนุโมทนาและถวายอดิเรกแล้ว จึงเสด็จฯ กลับ
วันที่ 28 พฤษภาคม เจ้าภาพบำเพ็ญกุศลแต่เช้า บ่าย 5 โมงเศษ พระบาทสมเด็จพระมงกุฎเกล้าเจ้าอยู่หัวเสด็จฯ มาทอดผ้าไตร 50 ไตร ผ้าขาว 100 พับ พระสงฆ์สวดสดับปกรณ์ถวายอนุโมทนาและถวายอดิเรกแล้ว เจ้าพนักงานเชิญพระศพขึ้นพระเมรุแล้วพระราชทานเพลิงพระศพ
วันที่ 29 พฤษภาคม สมเด็จพระศรีพัชรินทราบรมราชินีนาถ พระบรมราชชนนีพันปีหลวง เสด็จแทนพระองค์มาทอดผ้าไตรสามหาบ พระสงฆ์สวดสดับปกรณ์แล้วเจ้าพนักงานอัญเชิญพระอัฐิกรมหมื่นสรรควิไสยนรบดีขึ้นรถม้าหลวงไปไว้หอพระนาคในวัดพระศรีรัตนศาสดาราม ส่วนพระอังคารเจ้าพนักงานอัญเชิญขึ้นรถม้าหลวงอีกคันไปบรรจุที่วัดราชบพิธสถิตมหาสีมาราม
พระเกียรติยศ

| ธรรมเนียมพระยศของ พระเจ้าบรมวงศ์เธอ กรมหมื่นสรรควิไสยนรบดี |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกยาเธอ พระองค์เจ้าดิลกนพรัฐ (3 พฤษภาคม พ.ศ. 2427 - 23 ตุลาคม พ.ศ. 2453)
พระเจ้าน้องยาเธอ พระองค์เจ้าดิลกนพรัฐ (23 ตุลาคม พ.ศ. 2453 - 11 พฤศจิกายน พ.ศ. 2455)
พระเจ้าน้องยาเธอ กรมหมื่นสรรควิไสยนรบดี (11 พฤศจิกายน พ.ศ. 2455 - 26 พฤศจิกายน พ.ศ. 2468)
ภายหลังการสิ้นพระชนม์
พระเจ้าพี่ยาเธอ กรมหมื่นสรรควิไสยนรบดี (26 พฤศจิกายน พ.ศ. 2468 - 10 กรกฎาคม พ.ศ. 2478)
พระเจ้าบรมวงศ์เธอ กรมหมื่นสรรควิไสยนรบดี (10 กรกฎาคม พ.ศ. 2478 - ปัจจุบัน)
พระเกียรติยศ > พระยศ > พระยศพลเรือน

มหาอำมาตย์ตรี
พระเกียรติยศ > พระยศ > พระยศเสือป่า

16 ธันวาคม พ.ศ. 2454: นายหมู่ตรี
นายหมู่โท
นายหมู่เอก
18 เมษายน พ.ศ. 2455: นายกองตรี
เครื่องราชอิสริยาภรณ์

พ.ศ. 2450 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2455 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้าวิเศษ (ป.จ.ว.)
พ.ศ. 2451 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2451 –  เหรียญดุษฎีมาลา เข็มศิลปวิทยา (ร.ด.ม.(ศ))
ราชตระกูล

| 0 | 1 | 2 | 3 |
| --- | --- | --- | --- |

| พระเจ้าบรมวงศ์เธอ  กรมหมื่นสรรควิไสยนรบดี  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยกาฝ่ายพระชนก: พระบาทสมเด็จพระจอมเกล้าเจ้าอยู่หัว | พระปัยกาฝ่ายพระชนก: พระบาทสมเด็จพระพุทธเลิศหล้านภาลัย |
| พระเจ้าบรมวงศ์เธอ  กรมหมื่นสรรควิไสยนรบดี  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยกาฝ่ายพระชนก: พระบาทสมเด็จพระจอมเกล้าเจ้าอยู่หัว | พระปัยยิกาฝ่ายพระชนก: สมเด็จพระศรีสุริเยนทราบรมราชินี |
| พระเจ้าบรมวงศ์เธอ  กรมหมื่นสรรควิไสยนรบดี  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยยิกาฝ่ายพระชนก: สมเด็จพระเทพศิรินทราบรมราชินี | พระปัยกาฝ่ายพระชนก: สมเด็จพระบรมราชมาตามหัยกาเธอ กรมหมื่นมาตยาพิทักษ์ |
| พระเจ้าบรมวงศ์เธอ  กรมหมื่นสรรควิไสยนรบดี  | พระชนก: พระบาทสมเด็จพระจุลจอมเกล้าเจ้าอยู่หัว | พระอัยยิกาฝ่ายพระชนก: สมเด็จพระเทพศิรินทราบรมราชินี | พระปัยยิกาฝ่ายพระชนก: หม่อมน้อย |
| พระเจ้าบรมวงศ์เธอ  กรมหมื่นสรรควิไสยนรบดี  | พระชนนี: เจ้าจอมมารดาทิพเกษร | พระอัยกาฝ่ายพระชนนี: เจ้าสุริยะ ณ เชียงใหม่ | พระปัยกาฝ่ายพระชนนี: เจ้าหนานมหาวงศ์ ณ เชียงใหม่ |
| พระเจ้าบรมวงศ์เธอ  กรมหมื่นสรรควิไสยนรบดี  | พระชนนี: เจ้าจอมมารดาทิพเกษร | พระอัยกาฝ่ายพระชนนี: เจ้าสุริยะ ณ เชียงใหม่ | พระปัยยิกาฝ่ายพระชนนี: เจ้าบุญนำ ณ เชียงใหม่ |
| พระเจ้าบรมวงศ์เธอ  กรมหมื่นสรรควิไสยนรบดี  | พระชนนี: เจ้าจอมมารดาทิพเกษร | พระอัยยิกาฝ่ายพระชนนี: เจ้าสุวรรณา ณ เชียงใหม่ | พระปัยกาฝ่ายพระชนนี: เจ้าอุตรการโกศล (น้อยมหาพรหม ณ เชียงใหม่) |
| พระเจ้าบรมวงศ์เธอ  กรมหมื่นสรรควิไสยนรบดี  | พระชนนี: เจ้าจอมมารดาทิพเกษร | พระอัยยิกาฝ่ายพระชนนี: เจ้าสุวรรณา ณ เชียงใหม่ | พระปัยยิกาฝ่ายพระชนนี: ไม่ทราบ |
จากซ้าย:พระองค์เจ้ารังสิตประยุรศักดิ์, พระองค์เจ้าดิลกนพรัฐ, สมเด็จเจ้าฟ้ายุคลฑิฆัมพร, พระบาทสมเด็จพระมงกุฎเกล้าเจ้าอยู่หัว, พระองค์เจ้าเพ็ญพัฒนพงศ์, พระองค์เจ้าสุริยงประยุรพันธุ์
การเลือกตั้งผู้ว่าราชการกรุงเทพมหานคร พ.ศ. 2543

ตัวการ์ตูนสัญลักษณ์ของกรุงเทพมหานครในการรณรงค์การเลือกตั้ง
การเลือกตั้งผู้ว่าราชการกรุงเทพมหานคร พ.ศ. 2543 จัดเป็น การเลือกตั้งผู้ว่าราชการกรุงเทพมหานคร เป็นครั้งที่ 6 สืบเนื่องจากการดำรงตำแหน่งผู้ว่าราชการกรุงเทพมหานครของ ดร.พิจิตต รัตตกุล รอบวาระ 4 ปี ตั้งแต่กลางปี พ.ศ. 2539 โดยการเลือกตั้งมีขึ้นในวันที่ 23 กรกฎาคม พ.ศ. 2543
สถานการณ์ก่อนการเลือกตั้ง

สืบเนื่องจาก การเลือกตั้งผู้ว่าราชการกรุงเทพมหานคร ปี 2539 และ ดร.พิจิตต รัตตกุล จาก กลุ่มมดงาน ได้รับการเลือกตั้ง
บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 23 กรกฎาคม 2543
ผู้สมัครรับเลือกตั้ง

มีผู้สมัครทั้งหมด 23 คน ทั้งสังกัดพรรคการเมืองและอิสระ ซึ่งผู้สมัครที่โดดเด่น ได้แก่ สมัคร สุนทรเวช สมาชิกสภาผู้แทนราษฎรกรุงเทพมหานคร จาก พรรคประชากรไทย ซึ่งได้ลาออกจากตำแหน่งสมาชิกสภาผู้แทนราษฎร เพื่อลงสมัครในครั้งนี้
ธวัชชัย สัจจกุล ผู้จัดการฟุตบอลทีมชาติไทย และ สมาชิกสภาผู้แทนราษฎรกรุงเทพมหานคร จากพรรคประชาธิปัตย์, สุดารัตน์ เกยุราพันธุ์ สมาชิกสภาผู้แทนราษฎรกรุงเทพมหานคร จากพรรคไทยรักไทย, ปวีณา หงสกุล สมาชิกสภาผู้แทนราษฎรกรุงเทพมหานคร จากพรรคชาติพัฒนา ขณะที่ผู้สมัครอิสระ ได้แก่ พันเอก วินัย สมพงษ์ หมายเลข 2, พ.อ.ประจักษ์ สว่างจิตร หมายเลข 10 และ คุณหญิงกัลยา โสภณพนิช หมายเลข 4 เป็นต้น
โดยการเลือกตั้งครั้งนี้ นายสมัครได้กล่าวว่า เหตุที่ลงสมัคร เพื่อตอบรับคำเรียกร้องของ นายโกวิท สีตลายัน คอลัมนิสต์อาวุโสของหนังสือพิมพ์ไทยรัฐ เจ้าของนามปากกา "มังกรห้าเล็บ" และจะเป็นตำแหน่งทางการเมืองครั้งสุดท้ายแล้วของตน ซึ่งภายหลังจากนี้จะไปดำเนินรายการโทรทัศน์แนววิพากษ์วิจารณ์การเมืองแทน ซึ่งในระหว่างการหาเสียง นายสมัครไม่ร่วมประชันวิสัยทัศน์กับผู้สมัครคนอื่น ๆ ไม่ว่ารายการไหนก็ตาม ด้วยถือว่ามีอาวุโสทางการเมืองสูงกว่ามาก โดยมีนโยบายที่จะให้การค้าขายแผงลอยบนทางเท้าเป็นไปโดยเสรีตลอดทั้งสัปดาห์ จึงได้รับความนิยมอย่างมากจากบรรดาพ่อค้าแม่ค้า และใช้คำขวัญในการหาเสียงว่า "ถ้าจะใช้ผม กรุณาเลือกผม"
รายชื่อผู้สมัครรับเลือกตั้งผู้ว่าราชการกรุงเทพมหานคร พ.ศ. 2543
| หมายเลข | ชื่อผู้สมัคร | สังกัด |
| --- | --- | --- |
| 1 | มณฑล ชาติสุวรรณ | ผู้สมัครอิสระ |
| 2 | พันเอก วินัย สมพงษ์ | กลุ่มคนรักเมืองหลวง |
| 3 | ปวีณา หงสกุล | พรรคชาติพัฒนา |
| 4 | คุณหญิง กัลยา โสภณพนิช | กลุ่มกรุงเทพฯ สดใส |
| 5 | สุดารัตน์ เกยุราพันธุ์ | พรรคไทยรักไทย |
| 6 | จิตติพร อภิบาลภูวนาท | ผู้สมัครอิสระ |
| 7 | สมัคร สุนทรเวช | พรรคประชากรไทย |
| 8 | พันตำรวจตรี กานต์ เทียนแก้ว | พรรคพลังประชาชน |
| 9 | ดำริห์ รินวงศ์ | ผู้สมัครอิสระ |
| 10 | พันเอก ประจักษ์ สว่างจิตร | กลุ่มสนองคุณแผ่นดินไทย |
| 11 | วรัญชัย โชคชนะ | ผู้สมัครอิสระ |
| 12 | ชัยพร ประเสริฐเวชยากร | ผู้สมัครอิสระ |
| 13 | ธวัชชัย สัจจกุล | พรรคประชาธิปัตย์ |
| 14 | วิวัฒน์ ศัลยกำธร | กลุ่มกรุงเทพฯ สามัคคี |
| 15 | กิตติศักดิ์ ถิรวิศิษฎ์ | ผู้สมัครอิสระ |
| 16 | สุชาติ เกิดผล | ผู้สมัครอิสระ |
| 17 | สมิตร สมิทธินันท์ | ผู้สมัครอิสระ |
| 18 | ชัยรัตน์ รัตนหนุ่มน้อย | ผู้สมัครอิสระ |
| 19 | กุลภัทร กูรมะโรหิต | ผู้สมัครอิสระ |
| 20 | อุดม วิบูลเทพาชาติ | ผู้สมัครอิสระ |
| 21 | ขจร ชูแก้ว | ผู้สมัครอิสระ |
| 22 | ณัฐธวัฒณ์ เรือนเรือง | พรรคไท |
| 23 | ทรงพล สุวรรณกูฎ | ผู้สมัครอิสระ |
ผลการเลือกตั้ง

ผลการเลือกตั้งผู้ว่าราชการกรุงเทพมหานคร พ.ศ. 2543
| หมายเลข | ผู้สมัคร | สังกัด | คะแนนเสียง |
| --- | --- | --- | --- |
| 7 | สมัคร สุนทรเวช | พรรคประชากรไทย | 1,016,096 |
| 5 | สุดารัตน์ เกยุราพันธุ์ | พรรคไทยรักไทย | 521,184 |
| 13 | ธวัชชัย สัจจกุล | พรรคประชาธิปัตย์ | 247,650 |
| 2 | พันเอก วินัย สมพงษ์ | กลุ่มคนรักเมืองหลวง | 145,641 |
| 4 | คุณหญิง กัลยา โสภณพนิช | กลุ่มกรุงเทพฯ สดใส | 132,608 |
| 3 | ปวีณา หงสกุล | พรรคชาติพัฒนา | 116,750 |
| 14 | วิวัฒน์ ศัลยกำธร | กลุ่มกรุงเทพฯ สามัคคี | 13,659 |
| 10 | พันเอก ประจักษ์ สว่างจิตร | กลุ่มสนองคุณแผ่นดินไทย | 10,321 |
| 6 | จิตติพร อภิบาลภูวนาท | ผู้สมัครอิสระ | 2,278 |
| 1 | มณฑล ชาติสุวรรณ | ผู้สมัครอิสระ | 2,008 |
| 8 | พันตำรวจตรี กานต์ เทียนแก้ว | พรรคพลังประชาชน | 1,613 |
| 17 | สมิตร สมิทธินันท์ | ผู้สมัครอิสระ | 1,312 |
| 9 | ดำริห์ รินวงษ์ | ผู้สมัครอิสระ | 1,174 |
| 12 | ชัยพร ประเสริฐเวชยากร | ผู้สมัครอิสระ | 916 |
| 23 | ทรงพล สุวรรณกูฎ | ผู้สมัครอิสระ | 677 |
| 15 | กิตติศักดิ์ ถิรวิศิษฎ์ | ผู้สมัครอิสระ | 578 |
| 18 | ชัยรัตน์ รัตนหนุ่มน้อย | ผู้สมัครอิสระ | 410 |
| 20 | อุดม วิบูลเทพาชาติ | ผู้สมัครอิสระ | 408 |
| 11 | วรัญชัย โชคชนะ | ผู้สมัครอิสระ | 383 |
| 16 | สุชาติ เกิดผล | ผู้สมัครอิสระ | 263 |
| 19 | กุลภัทร กูรมะโรหิต | ผู้สมัครอิสระ | 183 |
| 22 | ณัฐธวัฒณ์ เรือนเรือง | พรรคไท | 165 |
| 21 | ขจร ชูแก้ว | ผู้สมัครอิสระ | 84 |
| รวมคะแนนเสียงที่ให้ผู้สมัครทั้งหมด | รวมคะแนนเสียงที่ให้ผู้สมัครทั้งหมด | รวมคะแนนเสียงที่ให้ผู้สมัครทั้งหมด | 2,215,953 |
| บัตรเสีย | บัตรเสีย | บัตรเสีย | N/A |
| รวม | รวม | รวม | 2,215,953 |
ข้อมูล:
ปฏิกิริยาหลังจากการเลือกตั้ง

ผลการเลือกตั้งปรากฏว่า นายสมัครชนะเลือกตั้งด้วยคะแนนถล่มทลาย โดยได้คะแนนถึง 1,016,096 คิดเป็นร้อยละ 45.85 ถึงขนาดที่เอาคะแนนของผู้ที่ได้ลำดับสอง คือ นางสุดารัตน์ ที่ได้ 521,184 คะแนน รวมกับคะแนนของนายธวัชชัยที่ได้ลำดับสาม คือ 247,650 คะแนน ก็ยังไม่อาจเท่า และถือเป็นคะแนนที่มากที่สุดในสถิติการเลือกตั้งผู้ว่าราชการกรุงเทพมหานครในทุกครั้งก่อนหน้า  โดยมีผู้มาใช้สิทธิเลือกตั้งถึงร้อยละ 58.87
การเลือกตั้งนายกองค์การบริหารส่วนจังหวัดชัยภูมิ พ.ศ. 2555

จังหวัดชัยภูมิในการเลือกตั้งนายกองค์การบริหารส่วนจังหวัดในประเทศไทย พ.ศ. 2555 เป็นการเลือกตั้งผู้บริหารท้องถิ่นในประเทศไทย เนื่องจากนายสุริยน ภูมิรัตนประภิณ นายกองค์การบริหารส่วนจังหวัด หมดวาระลงเมื่อวันที่ 19 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดชัยภูมิ ระหว่างวันที่ 23 – 27 มกราคม พ.ศ. 2555 และกำหนดให้เลือกตั้งในวันที่ 26 กุมภาพันธ์ พ.ศ. 2555 โดยมีผู้สมัคร 3 คน
ผู้สมัคร > หมายเลข 1 ปัญญา กล้าแท้

อดีตรองประธานสภาองค์กรบริหารส่วนจังหวัดชัยภูมิ ได้รับการสนับสนุนจาก ส.อบจ.บางส่วน นำโดยนายจารุเดช คนสมบูรณ์ บุตรชายสุรวิทย์ คนสมบูรณ์ รัฐมนตรีช่วยว่าการกระทรวงสาธารณสุข และสมาชิกสภาผู้แทนราษฎรเขต 7 พรรคเพื่อไทย
ผู้สมัคร > หมายเลข  2 สุริยน ภูมิรัตนประภิณ

อดีตนายกองค์การบริหารส่วนจังหวัดชัยภูมิ (พ.ศ. 2551) ได้รับการสนับสนุนจากสกุลสงวนวงศ์ชัย ซึงปัจจุบันสังกัดพรรคประชาธิปัตย์
ผู้สมัคร > หมายเลข 3 มนตรี ชาลีเครือ

อดีตสมาชิกองค์การบริหารส่วนจังหวัดชัยภูมิเขตอำเภอจัตุรัส น้องชายนายสุชน ชาลีเครือ ที่ปรึกษานายกรัฐมนตรี (นางสาวยิ่งลักษณ์ ชินวัตร) อดีตประธานวุฒิสภา (พ.ศ. 2543) และนางสาวปาริชาติ ชาลีเครือ สมาชิกสภาผู้แทนราษฎรเขต 3 พรรคเพื่อไทย และมีการปราศัยสนับสนุนโดยสมาชิกสภาผู้แทนราษฎรแบบบัญชีรายชื่อพรรคเพื่อไทย อาทิ นายจตุพร พรหมพันธุ์ นายยุรนันท์ ภมรมนตรี รวมทั้งสมาชิกสภาผู้แทนราษฎรจังหวัดชัยภูมิอีก 5 เขต (ยกเว้น เขต 1 และ เขต 7)
ผลการเลือกตั้ง

| ผลการเลือกตั้งนายกองค์การบริหารส่วนจังหวัดชัยภูมิ พ> ศ. 2555.พรรค | ผลการเลือกตั้งนายกองค์การบริหารส่วนจังหวัดชัยภูมิ พ> ศ. 2555.พรรค | ผลการเลือกตั้งนายกองค์การบริหารส่วนจังหวัดชัยภูมิ พ> ศ. 2555.ผู้สมัคร | ผลการเลือกตั้งนายกองค์การบริหารส่วนจังหวัดชัยภูมิ พ> ศ. 2555.คะแนนเสียง | ผลการเลือกตั้งนายกองค์การบริหารส่วนจังหวัดชัยภูมิ พ> ศ. 2555.% | ผลการเลือกตั้งนายกองค์การบริหารส่วนจังหวัดชัยภูมิ พ> ศ. 2555.± |
| --- | --- | --- | --- | --- | --- |
|  | เพื่อไทย   | มนตรี ชาลีเครือ (3) | 194,548 | 41.88 | – |
|  | ประชาธิปัตย์   | สุริยน ภูมิรัตนประภิณ (2)* | 155,544 | 33.48 | – |
|  | อิสระ | ปัญญา กล้าแท้ (1) | 114,499 | 24.64 | – |
| ผลรวม | ผลรวม | ผลรวม | 464,591 | 100.00 | — |

| บัตรดี | บัตรดี | บัตรดี | 464,591 | 95.04 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 8,701 | 1.78 | – |
| บัตรเสีย | บัตรเสีย | บัตรเสีย | 15,496 | 3.17 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 488,825 | 58.31 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 838,380 | 100.00 | — |
: เพื่อไทย   ได้ที่นั่งจาก ประชาธิปัตย์  
| คะแนนเสียง |
| --- | --- | --- | --- | --- |

| มนตรี | มนตรี |    | 41.88% | 41.88% |
| สุริยน | สุริยน |    | 33.48% | 33.48% |
| ปัญญา | ปัญญา |    | 24.64% | 24.64% |
การเลือกตั้งผู้ว่าราชการกรุงเทพมหานคร พ.ศ. 2533

การเลือกตั้งผู้ว่าราชการกรุงเทพมหานคร พ.ศ. 2533 เป็นการเลือกตั้งผู้ว่าราชการกรุงเทพมหานคร เป็นครั้งที่ 3 สืบเนื่องจากการดำรงตำแหน่ง ผู้ว่าราชการกรุงเทพมหานคร ของจำลอง ศรีเมือง ที่มีมาตั้งแต่ปลายปี พ.ศ. 2528 ครบวาระ 4 ปี ในปี พ.ศ. 2533 โดยการเลือกตั้งกำหนดมีขึ้นในวันที่ 7 มกราคม พ.ศ. 2533
สถานการณ์ก่อนการเลือกตั้ง

สืบเนื่องจาก การเลือกตั้งผู้ว่าราชการกรุงเทพมหานคร ปี 2528 และ พลตรี จำลอง ศรีเมือง จากกลุ่มรวมพลัง ได้รับการเลือกตั้ง บัดนี้ ครบวาระการดำรงตำแหน่ง จึงเห็นสมควรให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 7 มกราคม 2533